Document ID: 31995D0467

31995D0467
L 268/29
SLUŽBENI LIST EUROPSKE UNIJE
ODLUKA KOMISIJE
od 24. listopada 1995.
o provedbi članka 20. stavka 2. Direktive Vijeća 89/106/EEZ o građevnim proizvodima
(Tekst značajan za EGP)
(95/467/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica koji se odnose na građevne proizvode (1), kako je izmijenjena Direktivom 93/68/EEZ (2), a posebno njezin članak 13.,
budući da članak 13. stavak 3. Direktive 89/106/EEZ pruža dva različita postupka za potvrđivanje sukladnosti proizvoda; budući da članak 13. stavak 4. zahtijeva izbor postupka u smislu članka 13. stavka 3. za dani proizvod ili obitelj proizvoda koje će odrediti Komisija nakon savjetovanja sa Stalnim odborom za graditeljstvo;
budući da izbor između dva postupka treba odrediti prema kriterijima utvrđenim u članku 13. stavku 4.;
budući da članak 13. stavak 4. navodi da, u slučaju oba postupka, postoji zahtjev Komisiji da odabere „najmanje moguće težak, ali siguran postupak”; to znači da je potrebno odlučiti je li, za dani proizvod ili obitelj proizvoda, postojanje nadzornog sustava tvorničke proizvodnje pod odgovornošću proizvođača potreban i dovoljan uvjet za potvrđivanje sukladnosti ili se zahtijeva intervencija ovlaštenog tijela zbog razloga povezanih sa zadovoljavanjem kriterija utvrđenih u članku 13. stavku 4.;
budući da članak 13. stavak 4. zahtijeva da time utvrđeni postupak mora biti naznačen u nalozima i tehničkim specifikacijama; budući da je stoga poželjno definirati pojam proizvoda ili obitelji proizvoda tako kako se koristi u nalozima i tehničkim specifikacijama;
budući da su dva postupka u članku 13. stavku 3. detaljno opisana u Prilogu III. Direktivi 89/106/EEZ; budući da je potrebno jasno odrediti metode uz pomoć kojih bi se ta dva postupka morala provesti, pozivanjem na Prilog III., za svaki proizvod ili obitelj proizvoda, jer Prilog III. daje prednost određenim sustavima;
budući da postupak naveden u članku 13. stavku 3. točki (a) odgovara sustavima utvrđenim u prvoj mogućnosti bez neprekidnog nadzora, druga i treća mogućnost točke ii. odjeljka 2. Priloga III. i postupak naveden u članku 13. stavku 3. točki (b) odgovara sustavima utvrđenim u točki i. odjeljka 2. Priloga III., te u prvoj mogućnosti s neprekidnim nadzorom točke ii. odjeljka 2. Priloga III.;
budući da je obavljeno savjetovanje sa Stalnim odborom za graditeljstvo, kako zahtijeva članak 13. i prema odredbama članka 20., te je dostavljeno povoljno mišljenje 27. rujna 1995.,
DONIJELA JE OVU ODLUKU:
Članak 1.
Proizvodi i obitelji proizvoda utvrđeni u Prilogu 1. dobivaju potvrdu o sukladnosti postupkom pomoću kojeg proizvođač ima isključivo pod svojom odgovornošću nadzorni sustav tvorničke proizvodnje uz jamstvo da je proizvod u skladu s relevantnim tehničkim specifikacijama.
Članak 2.
Proizvodi utvrđeni u Prilogu 2. dobivaju potvrdu o sukladnosti postupkom pomoću kojeg je ovlašteno tijelo uključeno u ocjenjivanje i nadzor procesa proizvodnje ili samog proizvoda, povrh nadzornog sustava tvorničke proizvodnje kojim upravlja proizvođač.
Članak 3.
Postupak za potvrđivanje sukladnosti kako je utvrđeno u Prilogu 3. daje se u nalozima za usklađene norme.
Članak 4.
Ova je Odluka upućena državama članicama.
Sastavljeno u Bruxellesu 24. listopada 1995.

Labels: 3
7
1
0